text: 12. ΑΝΑΓΚ. ΝΟΜΟΣ της 1/13 Νοεμ. 1935 (ΦΕΚ Α' 546) Περί δασμολογικών τινων μέτρων. Άρθρον 11 5.Επί των εν ταις Ελευθέραις Ζώναις Πειραιώς και Θεσσαλονίκης αποτιθεμένων εμπορευμάτων, η κατά την παρ. 1 του άρθρ. 2 του από 22 Φεβρ. 1932 Π.Δ/τος "περί Ελευθέρας Ζώνης Πειραιώς" και κατά το άρθρ. 12 του Νόμ. 390 του 1914 "περί Ελευθέρας Ζώνης Θεσσαλονίκης" εμπορική επεξεργασία, ως συσκευή, διασκευή, διαλογή κλπ. (εξαιρέσει των πρώτων υλών των Βιομηχάνων) απαγορεύεται δια τα εκ τούτων φερόμενα εις ανάλωσιν, εάν αποκλειστικώς αποσκοπήται και επιτυγχάνεται η μεταβολή της βάσεως του δασμού δια της επεξεργασίας ταύτης. Εννοείται, ότι η κατά τ' ανωτέρω εμπορική επεξεργασία κλπ. δεν αποκλείεται, εφ' όσον περιορίζεται εις διευκολύνσεις αφορώσας το απόβαρον προκειμένου περί εμπορευμάτων τα οποία δεν δασμολογούνται μετά των αμέσων δοχείων κατά το δασμολόγιον. 